《镇江别家兄》
明代·白圻

重向金山续旧游，山形依旧屹中流。鸦群翻树瓮城晚，雁字挂空瓜步秋。

此处十年曾话别，明朝两地复生愁。长江万古东流急，归渡何人识岸头。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。